Kedves nyolcadikos diákok!

Iskolánkban **dráma tagozat** is indul. A képzés során megismerkedhettek a **színészmesterség, beszédtechnika és drámatörténet** alapjaival. A gyakorlati jellegű órák során **magabiztosság**ra tehettek szert, hogy ne okozzon nehézséget, ha mások előtt kell szerepelnetek. Ha az 5 éves gimnáziumi képzés során nagyon megkedvelitek a színészet világát, felvételizhettek is valamely színművészeti felsőoktatási intézménybe.

Aki szeretne felvételt nyerni a képzésre, annak a **szóbeli felvételi vizsgán** kell bizonyítania rátermettségét. A szóbeli vizsgára készülőknek:

**A felvételire 1 választott verssel és 1 választott monológgal kell érkezni.** A felvételi bizottság megtekinti a választott produkciókat. (A jó hangi adottságokkal rendelkezők zenés produkcióval is **kiegészíthetik** bemutatkozásukat. Aki szeretné bemutatni énekes tehetségét, az zenei alapot hozzon magával! –pl. telefonra letöltött zenei alap)

**A választott felvételi anyagból egy 2 perces rész előadását kéri a vizsgabizottság. (Tehát ha hosszabb verset, monológot, dalt választottál, abból 2 perces rész bemutatására van lehetőség.)**

**Néhány javaslat a felkészüléshez: (Természetesen más is választható.)**

Kosztolányi Dezső: Azon az éjjel

Petőfi Sándor: Az Alföld

Szabó Lőrinc: Semmiért Egészen

Juhász Gyula: A színésznő

Arany János: Epilogus

Örkény István: Egypercesek

Csehov: Sirály (Nyina monológ, Trepljov monológ)

**Eredményes felkészülést, sikeres felvételit kívánunk! Legyetek egy jó csapat tagjai, gyertek a Bocskaiba!**